5 Gore re kgone go tshelela ruri mo lefatsheng le lesha la Modimo, re tshwanetse go nna le tumelo le go tswelela re e nonotsha. Fela jaaka semela se tlhoka metsi, tumelo ya rona le yone e tlhoka go nonotshiwa. Semela se se tshelang ga se tshwane le se se itiretsweng ke batho ka gonne se se tshelang sone se nna se ntse se fetoga. Fa semela se se tshelang se sa nosediwe se a omelela se bo se swa mme fa se nosediwa ka metlha se a gola. Semela se se kileng sa bo se gola sentle se ka swa fa se sa tlhole se nosediwa sentle. Tumelo ya rona le yone e ntse jalo. Fa re sa e nonotshe, e tla koafala e bo e swa. (Luke 22:32; Baheb. 3:12) Mme fa re e nonotsha, e tla nna e “gola” mme re tla ‘itekanela mo tumelong.’—2 Bathes. 1:3; Tito 2:2.